
ДО 
ОБЩИНСКИ СЪВЕТ
ГР. БУРГАС


Д О К Л А Д Н А  З А П И С К А

От ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС


ОТНОСНО: Прекратяване на съсобственост в УПИ IV-325,326 в кв. 30 по действащия ПУП – ПРЗ на кв. Рудник – кв. Черно море, гр. Бургас, съответен на ПИ с идентификатор 07079.711.3227 по КККР на гр. Бургас, чрез продажба на общинската идеална част в имота

УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление с вх. №94-01-13317/08.05.2020 г. от Л. А. Ж. с искане за прекратяване на съсобственост в УПИ IV-325,326 в кв. 30 по действащия ПУП – ПРЗ на кв. Рудник – кв. Черно море, гр. Бургас, чрез изкупуване на общинската идеална част в имота. 
Съгласно приложения Договор от 01.03.1999 г. за продажба на недвижим имот на Областен управител на Област Бургас и нот. акт №191, том 24, дело №5675/19.08.2004 г. на Служба по вписвания – Бургас, заявителят е собственик на 1/2 ид. части от 685 кв. м. от УПИ IV-325,326, целият с площ 858 кв. м. в кв. 30 по действащия план на кв. Рудник – кв. Черно море, гр. Бургас, съответен на ПИ с идентификатор 07079.711.3227 по КККР на гр. Бургас.
Останалите идеални части са разпределени, както следва: 1/2 ид. части от 685 кв. м. от горепосочения имот, целият с площ 858 кв. м., са собственост на друго физическо лице съгл. нот. акт №191, том 24, дело №5675/19.08.2004 г. на Служба по вписвания – Бургас и 195/858 кв. м. ид. ч. са общинска собственост, които по действащия регулационен план са станали част от УПИ IV-325,326 в кв. 30 по плана на кв. Рудник, гр. Бургас.
За общинската идеална част в посочения имот е съставен Акт №9440/11.08.2020 г. за частна общинска собственост.
Разглежданият УПИ съответства на част от бивш п-л VI в бивш кв. 32 по предходен недействащ план на с. Рудник. По плана от 1978 г. бивши парцели от III до VIII са проектирани върху свободен общински терен. След продажбата им регулацията на място не е приложена точно и бивш п-л VI се е разширил на изток за сметка на общинския терен. 
В кадастралния план от 2004 г. на мястото на бивш п-л VI са отразени два имота – ПИ 325 и ПИ 326, за които е отреден УПИ IV по ПУП, действащ и в момента.
С влизане в сила на новия регулационен план на населеното място, одобрен с Протокол №6/19.02.2004 г. на Общински съвет – Бургас, притежаваната от физическите лица площ в УПИ IV-325,326 в кв. 30 по действащия ПУП – ПРЗ на кв. Рудник – кв. Черно море, гр. Бургас, се прецизира на 663 кв. м.
При влизане в сила на КККР на кв. Рудник и кв. Черно море, гр. Бургас, одобрени със Заповед №РД-18-875/13.12.2019 г. на Изпълнителен Директор на АГКК, ПИ 325 и ПИ 326 са обединени в един ПИ с идентификатор 07079.711.3227, което е обследвано и удостоверено с писмо с изх. №94-01-11189(1)/08.05.2020 г. на дирекция „Устройство на територията“ при Община Бургас. 
УПИ IV-325,326 в кв. 30 по действащия план на кв. Рудник – кв. Черно море, гр. Бургас е идентичен с ПИ с идентификатор 07079.711.3227 по КККР на гр. Бургас, с площ 860 кв. м. Разликата от 2 кв. м. между действащия ПУП – ПРЗ на населеното място и одобрената КК е в рамките на точността.
Искането за прекратяване на съсобственост е разгледано на заседание на комисия, назначена с моя Заповед №814/01.04.2020 г., която с решение от 01.10.2020 г. е установила, че е целесъобразно съсобствеността в имота да се прекрати чрез изкупуване на общинските 195 кв. м. по пазарни цени, тъй като не могат да се обособят в самостоятелен урегулиран поземлен имот по нормите на чл. 19 от Закона за устройство на територията.
В изпълнение разпоредбите на чл. 41, ал. 2, във връзка с чл. 22, ал. 3 от ЗОС, е възложено на независим правоспособен оценител на недвижими имоти, вписан в регистъра на независимите оценители, изготвяне на пазарна оценка на 195/858 кв. м. ид. части от УПИ IV-325,326, целият с площ 858 кв. м. в кв. 30 по действащия ПУП-ПРЗ на кв. Рудник – кв. Черно море, гр. Бургас, съответен на ПИ с идентификатор 07079.711.3227 по КККР на гр. Бургас, с площ 860 кв. м., която е определена в размер на 6020,00 лева (шест хиляди и двадесет).
Данъчната оценка на посочените общински идеални части е в размер на 4334,90 (четири хиляди триста тридесет и четири лв. и деветдесет ст.) лева.
Имотът, предмет на продажба, не е включен в Програмата за управление и разпореждане с общинска собственост на Община Бургас за 2020 г., приета с решение по т. 4 от проведеното на 28.01.2020 г. заседание на Общински съвет – Бургас (Протокол №6), поради което същата е необходимо да бъде допълнена в Раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“ с посочения имот.
С оглед на гореизложеното и в изпълнение на правомощията ми по чл. 64, ал. 1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет – Бургас, като взех предвид протокол от 01.10.2020 г. на комисията, назначена с моя Заповед №814/01.04.2020 г., което възприемам изцяло, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността, чл. 36, ал. 1, т. 2 от Закона за общинската собственост и чл. 41, ал. 1, т. 2 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, да вземе следните

Р Е Ш Е Н И Я:

1. Допълва Годишната програма за управление и разпореждане с общинската собственост на Община Бургас за 2020 г., приета с Решение по т. 4 от дневния ред на проведеното на 28.01.2020 г. заседание на Общински съвет – Бургас (Протокол №6), в Раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общинската идеална част“ с нова точка: имот - частна общинска собственост, представляващ 195/858 кв. м. ид. ч. от УПИ IV-325,326 в кв. 30 по ПУП – ПРЗ на кв. Рудник – кв. Черно море, гр. Бургас, съответен ПИ с идентификатор 07079.711.3227 по КККР на гр. Бургас, с площ 860 кв. м., актувани с Акт №9440/11.08.2020 г. за частна общинска собственост.
2. Да се прекрати съсобствеността между Община Бургас и Л. А. Ж., чрез продажба на общинските 195/858 (сто деветдесет и пет от осемстотин петдесет и осем) кв. м. идеални части от УПИ IV-325,326 (четири римско за имот с планоснимачни номера триста двадесет и пет, триста двадесет и шест) в кв. 30 (тридесет) по ПУП-ПРЗ на кв. Рудник – кв. Черно море, гр. Бургас, целият с площ 858 (осемстотин петдесет и осем) кв. м., отреден „за жилищно строителство“, при граници на целия имот север - УПИ III-324, изток - край на регулация, юг - УПИ V-328 и УПИ VIII, запад - улица, идентичен на ПИ с идентификатор 07079.711.3227 (нула седем нула седем девет точка седем едно едно точка три две две седем), целият с площ 860 (осемстотин и шестдесет) кв. м. по одобрената КК на гр. Бургас, при съседи имоти с идентификатори: 07079.711.328, 07079.711.3230, 07079.17.1336, 07079.711.324, 07079.711.3639 по КККР на гр. Бургас, за които е съставен Акт №9440/11.08.2020 г. за частна общинска собственост, за сумата 6020,00 лева (шест хиляди и двадесет), без ДДС.
[bookmark: _GoBack]Приложение: копие от заявление с вх. №94-01-13317/08.05.2020 г. от Л. А. Ж.; Акт №9440/11.08.2020 г. за частна общинска собственост; Договор от 01.03.1999 г. за продажба на недвижим имот на Областен управител на Област Бургас; нот. акт №191, том 24, дело №5675/19.08.2004 г. на Служба по вписвания – Бургас; комбинирана скица-извадка от ПУП-ПРЗ и писмо с вх. №94-01-11189(1)/08.05.2020 г. на дирекция „Устройство на територията“ при Община Бургас; скица на поземлен имот №15-534669-22.06.2020 г., издадена от СГКК - Бургас; удостоверение №5202066545/13.08.2020 г. за данъчна оценка, издадено от МПДТР при Община Бургас; протокол на комисия от 01.10.2020 г.; пазарна оценка от лицензиран оценител.


ДИМИТЪР НИКОЛОВ
Кмет на Община Бургас


Съгласували: 
ЗЛАТИНА ГЕОРГИЕВА - Директор на дирекция ПНО

ЖИВКО ДИМИТРОВ - Директор на дирекция УОС

ПЕНКА БУЙНОВА - Началник отдел ОС в дирекция УОС

КАТЕРИНА СИДЕРОВА-ГРУДОВА - Гл. юрисконсулт в дирекция УОС

Изготвил: Ваня Праматарова - Гл. специалист в дирекция УОС

